
HOTĂRÂREA NR . 16/15.07.2026
privind constituirea și aprobarea componenței echipei mobile pentru intervenția de urgență în cazurile de violență domestică de pe raza Comunei Stănești
Consiliul Local Stănești , Judeţul Gorj,

   Având în vedere
Referatul de necesitate nr. 3084/05.06.2026;

· Referat de aprobare nr.3092/08.06.2026;

· Raportul de specialitate nr. 3093/08.06.2026.; 

· Rapoartele comisiilor de specialitatea ale Consiliului local Stănești;
·  Prevederile   Legii nr. 217/2003 pentru prevenirea și combaterea violenței domestice, republicată, cu modificările și completările ulterioare;
· Prevederile  Ordinului comun al MMJS și MAI nr. 2525/3745/2018 privind aprobarea Procedurii de intervenție a coechipierilor echipei mobile în cazurile de violență domestică;
·  Prevederile Ordinului nr. 146 din 11 decembrie 2018 privind modalitatea de gestionare a cazurilor de violenţă domestică de către poliţişti;

· Prevederile  Legii asistenței sociale nr. 292/2011, cu modificările și completările ulterioare
· Prevederile art. 129 alin. (2) lit. a),  art. 136, art.139, precum și ale art. 197 alin. (2) și (4) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

· Prevederile art. 37 alin. (1) și alin. (2) lit. a) din Legea asistenței sociale nr. 292/2011, cu modificările și completările ulterioare;

· Prevederile art. 1 alin. (4) și art. 4 din Hotărârea Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal,

-
 Prevederile   OUG nr. 57/2019 privind Codul administrativ  cu modificările si completările ulterioare  ;

În temeiul prevederilor art. 196, alin. 1, lit a) din OUG nr. 57/2019 privind Codul administrativ, cu modificările si completările ulterioare,

HOTĂRĂŞTE:

Art. 1. Se aprobă constituirea echipei mobile pentru intervenția de urgență în cazurile de violență domestică semnalate pe raza teritorial-administrativă a comunei Stănești.
Art.2. Se aprobă componența nominală a echipei mobile, conform Anexei nr. 1, care face parte integrantă din prezenta hotărâre.

Art.3 Se aproba Regulamentul de organizare și funcționare al echipei mobile, conform Anexei nr. 2, care face parte integrantă din prezenta hotărâre.

Art.4 Primarul localității comunei Stănești, prin intermediul Compartimentului de Asistență Socială și al persoanelor desemnate în anexă, va asigura ducerea la îndeplinire a prevederilor prezentei hotărâri.
Art.5. Prezenta hotărâre se comunică, prin intermediul Secretarului General:

· Instituției Prefectului Județului Gorj;

· Primarului comunei Stănești;

· Compartimentului de Asistență Socială;

· Membrilor desemnați în cadrul echipei mobile;

Se aduce la cunoștință publică prin afișare și publicare pe pagina de internet a instituției
Prezenta hotarare a fost adoptata de Consiliul Local Stanesti , judetul Gorj, in sedinta  ordinară convocată în data de  15.07.2026, cu un numar de 11  voturi pentru, 0 voturi impotriva, 0  abtineri  din totalul de 11 consilieri locali  prezenti  si din totalul de  11  consilieri locali in functie.

ANEXA Nr. 1 la Hotărârea nr. 16 din 15.07.2026
COMPONENȚA NOMINALĂ A ECHIPEI MOBILE
pentru intervenția de urgență în cazurile de violență domestică de pe raza Comunei Stănești
I. Membri Titulari (Echipa Operativă de Bază):

1. HUIDU ADINA – Coordonator echipă – Asistent social (Compartiment Asistență Socială);

2. MIHĂIESCU DANIELA – Membru – Asistent medical comunitar (Compartiment Asistență Medicală/Socială);

3. MĂRUȚOIU ILIUȚĂ – Șofer – din cadrul aparatului de specialitate al primarului comunei Stănești; 

II. Partener instituțional pentru intervenție și siguranță:

4. Reprezentantul desemnat al Postului de Poliție Stănești – partener de sprijin. 

III. Asigurarea permanenței, înlocuirii și logisticii (Membri de Rezervă):

1. PĂDUREANU EUGEN – Viceprimarul comunei Stănești – Coordonator administrativ de rezervă, desemnat pentru managementul logistic de urgență, asigurarea continuității serviciului și/sau după caz, înlocuirea operativă a șoferului echipei mobile.

PRIMAR ,

Constantin BICHERU 

Presedinte de sedinta,                                                                                                                  Secretar General,
ANEXA Nr. 2 la Hotărârea nr. 16 din 15.07.2026
REGULAMENTUL DE ORGANIZARE ȘI FUNCȚIONARE (ROF)

al echipei mobile pentru intervenția de urgență în cazurile de violență domestică de pe raza comunei Stănesti 
CAPITOLUL I. Dispoziții generale

Art. 1. Prezentul regulament stabilește organizarea, funcționarea, atribuțiile și procedura de intervenție a echipei mobile în cazurile de violență domestică de pe raza teritorial-administrativă a comunei Stanesti .
Art. 2. Echipa mobilă funcționează în cadrul Compartimentului asistenta sociala si asistenta medicală  comunitară si   în conformitate cu Legea nr. 217/2003 și Ordinul comun nr. 2525/3745/2018.

CAPITOLUL II. Modalitatea de activare a echipei mobile

Art. 3. Echipa mobilă este activată în regim de urgență, 24/24 ore, 7 zile din 7, în următoarele situații:

· La solicitarea scrisă sau telefonică a organelor de poliție (Secția de Poliție competentă) care intervin la un caz de violență domestică și emit un Ordin de Protecție Provizoriu (OPP);

· În urma unui apel direcționat prin numărul unic de urgență 112 sau prin Linia Națională de Urgență ;

· La sesizarea directă a reprezentanților asistenței sociale, când situația de teren indică un risc iminent pentru victimă.

CAPITOLUL III. Atribuțiile membrilor echipei mobile

Art. 4. În exercitarea rolului lor, coechipierii echipei mobile au următoarele obligații principale:

· Deplasarea rapidă la fața locului (la solicitarea poliției) folosind mijlocul de transport pus la dispoziție de Primărie;

· Verificarea semnalărilor de violență domestică și realizarea evaluării inițiale a situației victimei;

· Completarea Fișei de evaluare a riscului realizată de asistentul social din echipă;

· Informarea victimei cu privire la drepturile sale (ordin de protecție, asistență juridică gratuită, servicii sociale disponibile);

· Acordarea de consiliere de criză și suport emoțional primar pentru diminuarea traumei;

· Asigurarea transportului de urgență al victimei (și al copiilor care o însoțesc) către un centru de primire în regim de urgență sau adăpost specializat, dacă aceasta nu se mai află în siguranță la domiciliu;

· Orientarea victimei către servicii medicale de urgență sau instituții de medicină legală, dacă prezintă urme de violență fizică;

· Întocmirea documentației de caz și transmiterea acesteia către managerul de caz din cadrul structurii de asistență socială pentru monitorizare pe termen lung.

CAPITOLUL IV. Logistica și asigurarea permanenței

Art. 5. Primăria comunei Stănești asigură în mod permanent un autoturism funcțional din parcul auto propriu  pentru deplasarea echipei mobile în regim de urgență.
Art. 6. Programul de lucru al echipei mobile este organizat în regim de permanență (la domiciliu/prin rotație între titulari și rezerve), în afara orelor normale de program ale instituției.
Art. 7. Schimbarea sau înlocuirea definitivă a unui membru din echipa mobilă se realizează exclusiv prin Hotărâre de Consiliu Local.

CAPITOLUL V. Dispoziții finale

Art. 8. Membrii echipei mobile au obligația de a păstra confidențialitatea strictă a datelor cu caracter personal și a identității victimelor, conform legislației privind protecția datelor (GDPR).
Art. 9. Prezentul regulament intră în vigoare la data adoptării Hotărârii de Consiliu Local.
PRIMAR ,

Constantin BICHERU 

Presedinte de sedinta,                                                                                                                  Secretar General,

